Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra tal-14 ta' Ġunju 2019 riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lid-Danimarka bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea dwar miżuri rilevanti għall-finanzjament tal-proġett tal-Konnessjoni Fissa tal-Fehmarn Belt. Il-partijiet interessati jistgħu jippreżentaw il-kummenti tagħhom dwar il-miżuri li ttieħdu favur Femern A/S u li fir-rigward tagħhom il-Kummissjoni qed tagħti bidu għall-proċedura, fi żmien xahar mid-data tal-pubblikazzjoni ta' dan is-sommarju u l-ittra li ġejja, lil: Dawn il-kummenti se jiġu trażmessi lid-Danimarka. Jista' jintalab bil-miktub li l-identità tal-parti interessata li tippreżenta l-kummenti tiġi ttrattata b'mod kunfidenzjali filwaqt li jingħataw ir-raġunijiet għal din it-talba. Fis-6 ta' Novembru 2017, Scandlines ippreżentat ilment addizzjonali dwar allegati miżuri ta' għajnuna kontra l-liġi u inkompatibbli użati biex jiffinanzjaw l-attivitajiet ta' informazzjoni/promozzjoni ta' Fehmern A/S. Il-proġett tal-Konnessjoni Fissa ta' Fehmarn Belt se jkun jikkonsisti minn infrastruttura minn kosta għal kosta u konnessjonijiet tat-triq u tal-ferroviji fuq l-art. L-infrastruttura minn kosta għal kosta ("il-Konnessjoni Fissa") se tinbena bħala mina taħt l-ilma b'linja tal-ferrovija b'żewġ binarji u awtostrada ta' erba' korsiji ta' 19-il kilometru, bejn Rødby fuq il-gżira ta' Lolland fid-Danimarka u Puttgarden fil-Ġermanja. Fl-2008, id-Danimarka u l-Ġermanja ffirmaw Trattat skont liem id-Danimarka tkun is-sid waħdieni u tieħu fuqha r-riskju kollu għall-finanzjament tal-Konnessjoni Fissa, kif ukoll biex jittejbu l-konnessjonijiet fuq l-art Daniżi. Il-Ġermanja tkun responsabbli għall-finanzjament u għat-titjib tal-konnessjonijiet fuq l-art Ġermaniżi (li mhumiex ikkonċernati mill-investigazzjoni formali li għaddejja). Żewġ impriżi pubbliċi ġew fdati bl-eżekuzzjoni tal-proġett. L-ewwel waħda, Femern A/S, hija responsabbli għall-Konnessjoni Fissa. It-tieni, A/S Femern Landanlæg, hija responsabbli għall-konnessjonijiet Daniżi fuq l-art. L-ippjanar, il-kostruzzjoni u l-operat tal-Konnessjoni Fissa u l-konnessjonijiet bl-art Daniżi huwa mistenni li jkunu ffinanzjati prinċipalment minn self, miġbur mis-swieq finanzjarji internazzjonali u kopert minn garanzija tal-gvern, jew minn self mill-Istat appoġġjat mill-gvern, permezz tal-Bank Ċentrali tad-Danimarka. Id-Danimarka pprevediet ukoll injezzjonijiet kapitali u trattament fiskali speċjali fir-rigward tad-deprezzament tal-assi ta' Femern A/S, miżuri li jippermettu riport tat-telf fiskali kif ukoll reġim ta' tassazzjoni konġunta. Miżuri ta' għajnuna allegati addizzjonali jikkonsistu minn użu gratwit ta' proprjetà tal-Istat u miżati tal-ferrovija mhux konformi mas-suq imħallsin mill-Istat mill-operatur ferrovjarju kkontrollat tiegħu Danske Statsbaner. L-investigazzjoni attwali tikkonċerna biss il-miżuri favur Femern A/S, minħabba li l-miżuri favur A/S Femern Landlanlæg ma jikkostitwux għajnuna mill-Istat. Abbażi tal-informazzjoni disponibbli, il-Kummissjoni f'dan l-istadju għandha dubji jekk jistax jitqies li Femern A/S hija involuta f'attività ekonomika u għalhekk hijiex impriża fis-sens tar-regoli dwar l-għajnuna mill-Istat. Jekk Femern A/S titqies bħala impriża fid-deċiżjoni finali, il-Kummissjoni issa beħsiebha tivvaluta n-natura tal-miżuri bħala għajnuna individwali jew skema ta' għajnuna. Il-Kummissjoni beħsiebha wkoll tirċievi l-opinjonijiet tal-partijiet interessati fir-rigward tal-kompatibbiltà tal-miżuri ta' għajnuna possibbli mas-Suq Intern. Minkejja li dawn il-miżuri jistgħu jitqiesu li għandhom l-għan li jippromwovu proġett importanti ta' interess komuni Ewropew, f'dan l-istadju l-Kummissjoni trid tħares aktar fil-fond f'dawn il-kwistjonijiet fir-rigward tan-natura tagħhom bħala investiment u/jew għajnuna operatorja, il-ħtieġa u l-proporzjonalità tagħhom, kif ukoll il-kundizzjonijiet tal-mobilizzazzjoni tal-miżura fil-forma ta' garanziji. Permezz tal-ittra bid-data tal-10 ta' Jannar 2019] riprodotta fl-ilsien awtentiku fil-paġni li jsegwu dan is-sommarju, il-Kummissjoni nnotifikat lin-Netherlands bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna msemmija hawn fuq. Il-partijiet interessati jistgħu jibagħtu l-kummenti tagħhom dwar il-miżuri li dwarhom il-Kummissjoni qed tiftaħ il-proċedura fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu kkomunikati lin-Netherlands. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Il-każ jikkonċerna ċertu numru ta' deċiżjonijiet maħruġa mill-awtoritajiet Olandiżi mill-2006 sal-2015 lill-kumpaniji residenti tat-taxxa Olandiżi tal-grupp Nike, prinċipalment NEON European Operations Netherlands BV ("NEON") u Converse Netherlands BV ("CN BV"). Dawn iż-żewġ kumpaniji kisbu liċenzja biex jużaw id-drittijiet ta' proprjetà intellettwali (intellectual property, "IP") magħmula minn trademarks, ismijiet kummerċjali u privattivi ta' Nike u Converse fl-Ewropa, fil-Lvant Nofsani u fir-reġjun tal-Afrika (Europe, Middle East, Africa, "EMEA"). Id-deċiżjonijiet inkwistjoni dwar it-taxxa jikkonċernaw ir-remunerazzjoni għar-royalty li għandha titħallas għall-użu tal-IP. Għal dan il-għan, il-valur f'kundizzjonijiet ta' kompetizzjoni ġusta ta' dawn it-tranżazzjonijiet intra-gruppi huwa determinat billi jiġi stmat kif prezz bħal dan seta' ġie determinat bejn il-partijiet interessati. Iż-żewġ kumpaniji (NEON u CN BV) jidhru li huma l-entitajiet ewlenin tal-bejgħ u d-distribuzzjoni u l-kwartieri ġenerali għal Nike u Converse fir-reġjun tal-EMEA rispettivament. Dawn jidhru li kisbu l-liċenzja permezz ta' kumpaniji allegatament conduit (li huma jew residenti tat-taxxa f'Bermuda jew kumpaniji Olandiżi li huma trasparenti għall-finijiet ta' taxxa), mhux taxxabbli fin-Netherlands. L-allegati kumpaniji conduit la jidhru li għandhom impjegati u lanqas ma jidhru li qed iwettqu xi attività ekonomika. Id-deċiżjonijiet kollha kkonfermaw li l-kumpaniji tal-kwartieri ġenerali tal-EMEA (NEON u CN BV) jinħtieġ li jkunu taxxabbli fin-Netherlands biss fuq marġini limitat (madwar 2–5 % tal-marġni operattiv) filwaqt li l-biċċa l-kbira tal-profitti tagħhom titħallas fil-forma ta' pagament ta' royalty lill-allegati kumpaniji conduit u tibqa' mhux intaxxata. Il-valutazzjoni tal-Kummissjoni tiffoka fuq jekk il-pagamenti ta' royalties kif approvati mid-deċiżjonijiet tat-taxxa tal-Awtoritajiet tat-Taxxa Olandiżi ġewx sopravalutati, meta mqabbla ma' dak li impriżi indipendenti, li jinnegozjaw f'kundizzjonijiet ta' kompetizzjoni ġusta f'ċirkostanzi simili, setgħu jaqblu miegħu. Fid-dawl ta' dan, il-Kummissjoni tesprimi dubji dwar jekk id-deċiżjonijiet tat-taxxa kkontestati u l-implimentazzjoni tagħhom fid-dikjarazzjoni annwali tat-taxxa tawx għajnuna mill-Istat fis-sens tal-Artikolu 107(1) TFUE lil NEON u NM BV u lill-grupp Nike bħala entità sħiħa. Barra minn hekk, il-Kummissjoni ma tara l-ebda raġuni biex dawn il-miżuri ta' għajnuna potenzjali jinstabu kompatibbli mas-suq intern.
Extracted from C_226_2019.html